অহংকার সব জায়গায় চলেনা।

======================

সাপ আর টাকি মাছের মাঝে খুব বন্ধুত্ব ৷ কিন্তু সাপ ছিলো বেজায় অহংকারী ৷ অহংকারের বশে সে কখনো ডানে, কখনো বাঁয়ে এভাবে হেলেদুলে চলত ৷ ভরা বর্ষায় দুই বন্ধু একদিন ঘুরতে বের হলো ৷ সাপ তার স্বভাব সুলভ রাজকীয় ভঙ্গিতে ডানে বাঁয়ে হেলে দুলে চলতে লাগল ৷ এতে সাপের টাকি মাছের সাথে চলতে সমস্যা হচ্ছিলো ৷

দু'জনের চলার পথের প্রতিবন্ধকতা দূর করার জন্য টাকি মাছ সাপকে বললো, "বন্ধু, তুমি একটু সোজা হয়ে হাঁটলেইতো পার ৷"

সাপ বললো, "বন্ধু, যারে দেখতে নারি তার চলন বাঁকা ৷ তুমি আসলে আমাকে দেখতে পারো না, তাই আমার চলন তোমার কাছে বাঁকা মনে হয় ৷"

টাকি মাছ বললো, "ব্যাপারটা আসলে তা নয় ৷ তোমার বাঁকা চলার কারনে আমি তোমার পাশাপাশি হাঁটতে পারছি না ৷"

সাপ বললো, "বাপ-দাদার চৌদ্দ পুরুষ ধরে আমরা এভাবে চলে আসছি, আর তুমি আসছো আমাকে পথ চলা শেখাতে?"

একেতো টাকি মাছের চেয়ে লম্বা বলে অহংকারে সাপের পা পড়ে না, তার উপর সাপের অন্তর ভরা বিষ ৷ টাকি মাছ যতই তাকে বোঝাতে চায় ততই সে ফোঁস ফোঁস করে ফুলেতে থাকে ৷ তর্ক- বিতর্কের এক পর্যায়ে তারা জেলের জালে ধরা পড়ে ৷ জেলে সাপকে মেরে সোজা করে ঝুলিয়ে রাখে ৷ টাকি মাছ তখন আফসোস করে বললো, "বন্ধু, সেইতো সোজা হইলি, তাও মরনের পর!"

অহংকার আর অন্তর ভরা বিষ নিয়ে যারা মানুষকে বাঁকা পথে পরিচালনা করেন, তারা আশা করি এবার একটু সোজা পথে চলবেন ৷ মরনের পর সোজা হলেও কোন লাভ হবে না,আজরাইল আ: কিন্তু ঘূষ নেন না।

একটি গরু জঙ্গলে ঘাস খাচ্ছিল।

হঠাৎ তাকে একটি বাঘ আক্রমণ করল।

গরুটি অনেক্ষন দৌড়ানোর পর উপায় না পেয়ে পুকুরে ঝাপ দিলো।

মাত্র শুঁকিয়ে যাওয়া পুকুরটিতে কাঁদা ছাড়া কোন

পানি ছিল না।

গরুর পেছন পেছন বাঘটিও ঝাপ দিল।

বাঘ ও গরু কাঁদায় গলা পর্যন্ত আটকে গেল।

বাঘ রেগে মেগে বলে, "কিরে হারামী তুই আর লাফ দেওয়ার জায়গা পেলি না?

ডাঙায় থাকলে তোকে না হয় একটু কুড়মুড় করে খেতাম।

এখনতো দুজনেই মরব রে।"

গরু হেসে বলে, "তোমার কি মালিক আছে?

বাঘ রেগে বলে, বেটা আমি হলাম বনের রাজা।

আমার আবার মালিক কে..???

আমি নিজেইতো বনের মালিক।

গরু বলে তুমি এখানেই দুর্বল।

একটু পর আমার মালিক আসবে।

এসে আমাকে এখান থেকে তুলে নিয়ে যাবে।

আর তোমাকে পিটিয়ে মারবে।

বাঘ বড় বড় চোখ করে তাকিয়ে রইল।

ঠিকই সন্ধ্যা বেলায় গরুটির মালিক এসে বাঘটার মাথায় বাঁশ দিয়ে কয়েকটা বাড়ি দিয়ে মেরে

গরুটিকে টেনে তুললো।

গরু হাসতে হাসতে বাড়ি চলে গেল আর বাঘটি মরে একা একা পড়ে রইলো।

মূল\_কথাঃ আমরা যারা মালিকের উপর ভরসা করি আমাদের উপর যত বড় বিপদই আসুক না কেনো,

আমাদের মালিক ( আল্লাহ ) ঠিকই আমাদেরকে রক্ষা করবে।

হয়তো সন্ধ্যা পর্যন্ত একটু অপেক্ষা করতে হবে।

সংগৃহীত

 rahatalamgir1no@gmail.com

⁠